Be to, pagal ESIF reglamento 16 straipsnio 2 dalį EIB teikia metinę ataskaitą Europos Parlamentui ir Tarybai, į kurią įtraukiama konkreti informacija apie bendrą riziką, susijusią su finansavimo ir investavimo operacijomis, vykdomomis pagal ESIF, ir informacija apie reikalavimus mokėti pagal garantiją.

ESIF reglamentas buvo toliau iš dalies pakeistas 2017 m. gruodžio 13 d. Europos Parlamento ir Tarybos reglamentu (ES) 2017/2396 (toliau – ESIF 2.0 pakeitimas), kuriuo pratęstas Europos strateginių investicijų fondo veiklos laikotarpis ir nustatyti to fondo ir Europos investavimo konsultacijų centro techniniai patobulinimai. ESIF 2.0 pakeitimu, inter alia, padidinta ES garantija ir taip pat pakoreguota fondui skiriama atidėjinių tikslinė suma. 2015 m. liepos 22 d. Europos Komisija ir Europos investicijų bankas (toliau – EIB) pasirašė susitarimą dėl ESIF valdymo ir ES garantijos teikimo (toliau – ESIF susitarimas).

3.1. 2020 m. gruodžio 31 d. ESIF GF finansinė padėtis

2020 m. gruodžio 31 d. bendras ESIF GF turtas buvo 8 028 mln. EUR. Šį turtą sudarė šių rūšių investicinių vertybinių popierių portfelis: parduoti laikomas finansinis turtas (7 526 mln. EUR), išankstinis JAV dolerių pardavimo sandoris su teigiama grynąja dabartine verte, laikomas tikrąja verte vertinamu finansiniu turtu kaip perteklius ir deficitas (6 mln. EUR) ir pinigų ekvivalentai (496 mln. EUR).

Iš 2020 m. finansinių veiklos rezultatų matyti, kad metų pabaigoje ESIF GF ekonominis rezultatas buvo 21,6 mln. EUR. Pagrindinį įnašą sudarė 17,0 mln. EUR dydžio teigiamos grynosios palūkanų pajamos ir parduoti laikomų vertybinių popierių pardavimo grynosios pajamos (11,1 mln. EUR). Tai kompensavo neigiamas –5,7 mln. EUR užsienio valiutos kurso pokyčio rezultatas. Likusias grynąsias –0,8 mln. EUR išlaidas daugiausia sudarė depozitoriumo mokesčiai.

3.2. ESIF operacijos su ES garantija

2020 m. gruodžio 31 d. ES garantijų pozicija, susijusi su EIB grupės neįvykdytomis apmokėtomis ESIF operacijomis, sudarė 18,9 mlrd. EUR iš turimos grynosios ES garantijos, sudariusios 25,8 mlrd. EUR. 18,6 mlrd. EUR suma į 2020 m. ES finansinių ataskaitų aiškinamąjį raštą įrašyta kaip neapibrėžtieji įsipareigojimai, o likusi suma – kaip atidėjinys.

2020 m. iš EIB administruojamų ESIF operacijų, vykdytų pagal infrastruktūros ir inovacijų liniją, ES gavo 243,4 mln. EUR grynųjų pajamų. Iš šios sumos 2020 m. ES finansinėse ataskaitose buvo užregistruota 76,8 mln. EUR Komisijos iš EIB 2020 m. gruodžio 31 d. gautina grynoji suma.

Vykdydama ESIF operacijas pagal MVĮ liniją, 2020 m. ES patyrė 295,2 mln. EUR grynųjų išlaidų.

3.3.ESIF GF finansuoti skirti atidėjiniai

2020 m. buvo įsipareigota skirti iš viso 301 mln. EUR biudžeto asignavimų, susijusių ESIF GF atidėjiniai. Iš šios sumos pagal Komisijos sprendimą C(2020) 451 skirta 153 mln. EUR biudžeto asignavimų suma. Papildomą 148 mln. EUR įsipareigojimų asignavimų sumą buvo įsipareigota skirti kaip asignuotąsias pajamas.

Per metus ESIF GF iš viso faktiškai išmokėta 1 249 mln. EUR suma. Didžioji šios sumos dalis gauta iš mokėjimų asignavimų iš ES bendrojo biudžeto, o 156 mln. EUR suma buvo susigrąžinta iš ESIF sąskaitos kaip asignuotosios pajamos, be to, biudžetinių metų pabaigoje kaip papildomi mokėjimų asignavimai buvo pervesta 5 mln. EUR suma.

3.4.Reikalavimai mokėti pagal ES garantiją ir šios garantijos naudojimas

2020 m. nepateikta jokių reikalavimų mokėti pagal garantiją dėl neįvykdytų operacijų. Tačiau pagal ES garantiją buvo pareikalauta sumokėti:

·33,1 mln. EUR sumą vertės koregavimams pagal infrastruktūros ir inovacijų liniją;

·2,3 mln. EUR EIB finansavimo išlaidoms pagal infrastruktūros ir inovacijų liniją;

·2,1 mln. EUR susigrąžinimo išlaidoms pagal infrastruktūros ir inovacijų liniją;

·37,5 mln. EUR rizikos draudimui ne eurais pagal MVĮ liniją.

Visi reikalavimai apmokėti iš ESIF sąskaitoje esančių lėšų, išskyrus vieną reikalavimą pagal MVĮ liniją, kuris iš dalies apmokėtas ESIF GF lėšomis (0,5 mln. EUR).

4.ESIF GF valdymas 2020 m.

4.1.Finansų valdymas

ESIF GF investicijų portfelis investuojamas pagal valdymo principus, nustatytus 2016 m. sausio 21 d. Komisijos sprendime C(2016) 165, kuriuo patvirtinamos ESIF GF turto valdymo gairės.